26/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 137/2011

Resolución do 7 de xullo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ferrol (expediente IN407A 137/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. estrada de Catabois, n.º 739. Situación: concello de Ferrol. Características técnicas: Liña de media tensión aérea (L. M. T. A.) a 15/20 kV, cunha lonxitude de 21 m, coa orixe no apoio n.º 21 proxectado no tramo entre o C. T. Sanatorio Catabois (expediente 7306) e C. T. particular Pan Nosco, con condutor tipo LA-110/116,2 mm 2, e final en apoio n.º 22 existente da L. M. T. SMR-711, tramo entre C. T. particular Pan Nosco e C. T. Muiño do Vento (expediente 11.724). Liña de media tensión subterránea (L. M. T. S.) a 15/20 kV, cunha lonxitude de 255 m, en condutor RHZ1-OL-12/20 kV 3(1x240) mm 2 Al, coa orixe en empalmes a realizar en L. M. T. S. RMR-711, entre o C. T. Sanatorio Catabois (expediente 7306) e o C. T: particular Pan Nosco, e final no paso aero-soterrado que se realizará no apoio n.º 21, proxectado na L. M. T-SMR-711, entre o C. T. Sanatorio Catabois (expediente 7306) e o C. T: particular Pan Nosco, realizando entrada e saída no C. T. estrada Catabois, n.º 739 proxectado. Liña de media tensión subterránea (L. M. T. S.) a 15/20 kV, cunha lonxitude de 110 m, coa orixe en cela de liña do novo C. T. estrada de Catabois n.º 739 proxectado e final en empalmes a realizar na L. M. T. S. existente de alimentación ao C. T. particular Planta de Residuos Rilo. Centro de transformación (C. T.) prefabricado, cunha potencia de 160 kVA e unha relación de transformación 15.000/400-230 V, situado en estrada de Catabois n.º 739. Desmantelamento da L. M. T. SMR-711, entre o C. T. Santorio Catabois (expediente 7308) e o C. T. Pan Nosco entre os apoios n.º 21 e 22. Concello de Ferrol. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 7 de xullo de 2011. Tristana Moraleja Gómez Xefa territorial da Coruña